CELEX: 62008CA0249
Language: et
Date: 2009-10-29 00:00:00
Title: Kohtuasi C-249/08: Euroopa Kohtu (seitsmes koda) 29. oktoobri 2009 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Ühine kalanduspoliitika — Kalavarude säilitamine — Kalandussektoris rakendatav kontrollisüsteem — Määrus (EÜ) nr 894/97 — Artikkel 11 — Määrus (EMÜ) nr 2241/87 — Artikli 1 lõiked 1 ja 2 — Määrus (EMÜ) nr 2847/93 — Artikli 2 lõige 1 ja artikli 31 lõiked 1 ja 2 — Triivvõrkude keeld — Sellise tõhusa kontrollisüsteemi puudumine, millega tagada sellest keelust kinnipidamine)

19.12.2009   
            
            
               ET
            
            
               Euroopa Liidu Teataja
            
            
               C 312/8
            
         Euroopa Kohtu (seitsmes koda) 29. oktoobri 2009. aasta otsus — Euroopa Ühenduste Komisjon versus Itaalia Vabariik
   (Kohtuasi C-249/08) (1)
   
   (Liikmesriigi kohustuste rikkumine - Ühine kalanduspoliitika - Kalavarude säilitamine - Kalandussektoris rakendatav kontrollisüsteem - Määrus (EÜ) nr 894/97 - Artikkel 11 - Määrus (EMÜ) nr 2241/87 - Artikli 1 lõiked 1 ja 2 - Määrus (EMÜ) nr 2847/93 - Artikli 2 lõige 1 ja artikli 31 lõiked 1 ja 2 - Triivvõrkude keeld - Sellise tõhusa kontrollisüsteemi puudumine, millega tagada sellest keelust kinnipidamine)
   2009/C 312/11
   Kohtumenetluse keel: itaalia
   
      Pooled
   
   
      Hageja: Euroopa Ühenduste Komisjon (esindajad: K. Banks ja C. Cattabriga)
   
      Kostja: Itaalia Vabariik (esindajad: I. Bruni ja avvocato dello Stato F. Arena)
   
      Kohtuasja ese
   
   Liikmesriigi kohustuste rikkumine — Nõukogu 23. juuli 1987. aasta määruse (EMÜ) nr 2241/87, teatavate kontrollimeetmete kehtestamise kohta kalanduses (EÜT L 207, lk 1), artikli 1 lõike 1 ning nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem (EÜT L 261, lk 1; ELT eriväljaanne 04/02, lk 70), artikli 2 lõike 1 ja artikli 31 lõigete 1 ja 2 rikkumine — Kalalaevade ja nende tegevuse inspekteerimine ja kontrollimine — Kehtivate õigusnormide täitmatajätmisel võetavad meetmed — Triivvõrkude pardal hoidmist või kasutamist puudutavad sätted
   
      Resolutsioon
   
   
               1.
            
            
               Kuna Itaalia Vabariik ei ole võtnud vajalikke meetmeid, et kontrollida ja inspekteerida adekvaatselt tema territooriumil ning tema suveräänsete õiguste või jurisdiktsiooni alla kuuluvates vetes toimuvat kalapüüki ning teostada selle üle adekvaatset järelevalvet, eriti mis puudutab triivvõrkude pardal hoidmist ja kasutamist reguleerivate õigusnormide järgimist, ning ei ole piisaval määral taganud adekvaatsete meetmete võtmist isikute suhtes, kes on rikkunud triivvõrkude pardal hoidmist ja kasutamist käsitlevaid ühenduse õigusnorme, seda eeskätt seeläbi, et ei ole nimetatud eeskirjade rikkujate suhtes kohaldanud hoiatavaid sanktsioone, siis on Itaalia Vabariik rikkunud kohustusi, mis tulenevad nõukogu 23. juuli 1987. aasta määruse (EMÜ) nr 2241/87 teatavate kontrollimeetmete kehtestamise kohta kalanduses artikli 1 lõikest 1 ning nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem (muudetud nõukogu 17. detsembri 1998. aasta määrusega (EÜ) nr 2846/98), artikli 2 lõikest 1 ja artikli 31 lõigetest 1 ja 2.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 209, 15.8.2008.